ВРЕДА
 4.1. Производство на Съюза
 (69)
 Тъй като не бяха представени коментари относно производството на Съюза, изложеното в съображения 94—96 от временния регламент се потвърждава.
 4.2. Определяне на промишлеността на Съюза
 (70)
 Тъй като не бяха представени коментари относно определянето на промишлеността на Съюза, съдържанието на съображение 97 от временния регламент се потвърждава.
 4.3. Потребление на Съюза
 (71)
 Припомня се, че потреблението на Съюза бе определено въз основа на общия обем на вноса по данни на Евростат и общия обем на продажбите на пазара на Съюза от страна на промишлеността на Съюза, включително извършена въз основа на данни от жалбата оценка на продажбите на производители, които не са заявили своя интерес.
 Таблица 1
 Потребление на Съюза
 2005 г.
 2006 г.
 2007 г.
 2008 г.
 РП
 Тонове
 221 277
 233 969
 265 826
 241 258
 205 912
 Индекс 2005 г. = 100
 100
 106
 120
 109
 93
 Източник: Евростат, данни от жалбата и отговори на въпросника.
 (72)
 Като цяло, потреблението в Съюза е намаляло със 7 % през разглеждания период. То е нараснало с 20 % в периода 2005—2007 г., след което е спаднало с 27 % между 2007 г. и РП. Спадът в потреблението през 2008 г. и РП е в резултат на по-слабото търсене, по-специално през втората половина на 2008 г., дължащо се на икономическата криза.
 (73)
 Тъй като не бяха представени каквито и да било коментари относно потреблението на Съюза, изложеното в съображения 98—100 от временния регламент се потвърждава.
 4.4. Внос в Европейския съюз от КНР, Република Корея и Тайван
 4.4.1. Кумулативна оценка на въздействието от вноса
 (74)
 Припомня се, че вносът от Корея и Тайван не се кумулираше с дъмпинговия внос от КНР, тъй като вносът както от Корея, така и от Тайван не се осъществяваше на дъмпингови цени през РП, както е посочено в съображения 102 и 103 от временния регламент.
 (75)
 Отбелязва се, че за да бъде извършена оценка на това дали вносът от засегнатите държави следва да бъде кумулативно оценен при текущото разследване, вносът от всяка държава беше индивидуално разследван при отчитане на условията, предвидени в член 3, параграф 4 от основния регламент. Тъй като дъмпинговият марж по отношение на вноса от Корея и Тайван беше под стойността de minimis, беше заключено, че вносът от Корея и Тайван не следва да бъде кумулиран с дъмпинговия внос от КНР. Предвид това заключение вносът от посочените държави бе анализиран отделно в съображения 147—152 от временния регламент в съответствие с член 3, параграф 7 от основния регламент.
 4.4.2. Дъмпингов внос от КНР
 (76)
 Припомня се направената във временния регламент констатация, че един производител износител от КНР не е продавал продуктите си на дъмпингови цени на пазара на Съюза. Осъщественият от този производител износител износ съответно бе изключен от анализа на тенденциите при дъмпинговия внос от КНР на пазара на Съюза. В резултат на проведените след налагането на временните мерки индивидуални разследвания беше установено, че износът на друг един производител износител от КНР не е бил осъществяван на дъмпингови цени, както е посочено в съображение 64. Поради това